
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	05.10.2026.
	
	Nr. AMD-26-486-rs




	Par satiksmi Tīraines ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktiem un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības Ārtelpas un mobilitātes departamenta un sabiedrības ar ierobežotu atbildību “ACBR” 06.08.2024. starpā noslēgto līgumu Nr. AMD-24-4878-lī “Jāņa Čakstes gatves izbūve no Valdeķu ielas līdz Ziepniekkalna ielai; no Vienības gatves līdz Valdeķu ielai” un sabiedrības ar ierobežotu atbildību “ACBR” 02.10.2026. iesniegumu Nr. 4-OUT-2026-0913 par Rīgas valstspilsētas pašvaldības Ārtelpas un mobilitātes departaments rīkojuma izsniegšanu objektā: “Jāņa Čakstes gatves no Vienības gatves līdz Valdeķu ielai”:

1. Noteikt, ka no 08.10.2026. līdz 30.11.2026. saskaņā ar satiksmes organizācijas shēmu (pielikumā) tiek slēgta transportlīdzekļu satiksme iebraukšanai Tīraines ielā, Rīgā (virzienā no Jelgavas), nodrošinot iebraukšanu Tīraines ielā caur jaunuzbūvēto satiksmes rotācijas apli, kā arī tiek slēgta transportlīdzekļu satiksme Tīraines ielā, posmā no ēkas Tīraines ielā 9 līdz Rītausmas ielai (virzienā uz centru).

2. Par darbu veikšanu atbildīgs sabiedrības ar ierobežotu atbildību “ACBR” atbildīgais būvdarbu vadītājs Oskars Siliņš (tālrunis 28720125; e-pasts: oskars.silins@acbr.lv).

3. Sabiedrība ar ierobežotu atbildību “ACBR” no 08.10.2026. līdz 30.11.2026. Tīraines ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi saskaņā ar līgumu.

4. Noteikt, ka transportlīdzekļu satiksmi Tīraines ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Tīraines ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

